OpenLLM-France/wikimedia huggingface dataset:
# Jack Sullivan

John "Jack" Sullivan (Cobourg, Ontario, 29 d'agost de 1870 - ?) va ser un jugador de lacrosse canadenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició per equips de Lacrosse, com a membre de l'equip St. Louis Amateur Athletic Association, en representació dels Estats Units.

## Referències

* ↑ «Jack Sullivan Olympic Results». sports-reference.com. Arxivat de l'original el 6 de novembre 2012. [Consulta: 13 octubre 2015].
# Rain in Face

Rain in Face va ser un jugador de lacrosse canadenc, membre dels mohawks de les Primeres Nacions, que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició per equips de Lacrosse, com a membre de l'equip Mohawk Indians.

## Referències

* ↑ «Rain in Face Olympic Results». sports-reference.com. Arxivat de l'original el 11 de novembre 2012. [Consulta: 13 octubre 2015].
# Wilfrid Johnson

Wilfrid Alexander Johnson (Islington, Londres, 15 d'octubre de 1885 – Niton, Illa de Wight, 21 de juny de 1960) va ser un jugador de lacrosse anglès que va competir a principis del segle xx. El 1908 va prendre part en els Jocs Olímpics de Londres, on guanyà la medalla de plata en la competició per equips de Lacrosse, com a membre de l'equip britànic.

## Referències

* ↑ «Wilfrid Johnson Olympic Results». sports-reference.com. Arxivat de l'original el 6 de novembre 2012. [Consulta: 26 novembre 2015].
# William Partridge

William Partridge va ser un jugador de lacrosse estatunidenc que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla de plata en la competició per equips de Lacrosse, com a membre de l'equip St. Louis Amateur Athletic Association.

## Referències

* ↑ «William Partridge Olympic Results». sports-reference.com. Arxivat de l'original el 17 de novembre 2012. [Consulta: 12 octubre 2015].
# The Untamed

The Untamed (Xinès: 陈情令; pinyin: Chén Qíng Lìng) és una sèrie de televisió xinesa del 2019 adaptada de la novel·la xianxia Mo Dao Zu Shi de Mo Xiang Tong Xiu, protagonitzada per Xiao Zhan i Wang Yibo. La sèrie segueix les aventures de dos cultivadors d'ànimes bessones que viatgen per resoldre una sèrie de misteris que enllacen amb un tràgic esdeveniment del passat. Tot i que la novel·la original de la web representava un romanç explícit entre els dos personatges masculins principals, l'adaptació va ser censurada i substituïda per subtextos homoeròtics a causa de la prohibició de la Xina de representar LGBT a les pel·lícules. Es va emetre a la Xina a Tencent Video del 27 de juny al 20 d'agost del 2019.

## Referències

* ↑ «《陈情令》首曝剧照 肖战王一博掀仙侠风云» (en xinès), 05-07-2018. Arxivat de l'original el 2 setembre 2018.
* ↑ «开播当日定档！肖战王一博《陈情令》今晚播出» (en xinès), 27-06-2019. Arxivat de l'original el 18 juliol 2019.
* ↑ Lusky, Bridget. «'The Untamed': Chinese boy love drama we can't stop watching» (en anglès), 02-12-2019.
* ↑ Khor, Emily. «‘The Untamed' and how it Broke Barriers within Media Censorship».
* ↑ «《陈情令》定档627 肖战王一博最新海报曝光» (en xinès), 27-06-2019. Arxivat de l'original el 29 juny 2019.
* ↑ «《陈情令》迎大结局 肖战王一博双双发文告别» (en xinès), 14-08-2019. Arxivat de l'original el 16 agost 2019.
# Joan Maria Morros i Cuadras

Joan Maria Morros i Cuadras (Igualada, 1970) és un periodista català, actualment cap d'Informatius de les emissores RAC 1 i RAC 105 del Grupo Godó, i degà del Col·legi de Periodistes de Catalunya.

## Biografia

Va iniciar la seva trajectòria com a periodista essent redactor i més tard cap d'Informatius a l'emissora, actualment desapareguda, "Anoia Ràdio - Cadena 13", entre 1988 i 1993. Després fou corresponsal de Catalunya Ràdio de la zona Igualada-Anoia durant deu anys (1990-2000). El 1993 i durant set anys va ser el director de Televisió Igualada.
A RAC 1 va començar com a redactor d'informatius i poc després va començar a dirigir i presentar el programa informatiu "Mercats", que s'emetia aleshores cada vespre de dilluns a divendres (2000-04). El 2004 va passar a formar part del programa El món a RAC 1, que dirigeix i presenta Jordi Basté, i el gener del 2008 assumí la coordinació del programa.
L'octubre de 2008 fou designat cap d'Informatius de RAC 1 i RAC 105. El novembre de 2019 fou nomenat degà del Col·legi de Periodistes de Catalunya.

## Publicacions

* Els Coixinets (Columna, 2017)

## Referències

* 1 2 3 Avui, 2 d'octubre del 2008, Joan Maria Morros, cap d'Informatius de RAC 1 i RAC 105 Arxivat 2010-11-05 a Wayback Machine.
* 1 2 Regió7. «L'igualadí Joan Maria Morros relleva Neus Bonet com a degà del Col·legi de Periodistes». [Consulta: 25 novembre 2019].
* ↑ Anoia Diari, 2 d'octubre de 2008, Joan Maria Morros, nou cap d'informatius de RAC-1
* ↑ EFE. «Periodista Joan Maria Morros trata sobre la amistad en novela "Els Coixinets"» (en castellà), 16-08-2017. [Consulta: 25 novembre 2019].
* ↑ «Joan Maria Morros: “Em vaig emocionar molt quan vaig tenir el llibre acabat a les mans”», 21-08-2017. [Consulta: 25 novembre 2019].

## Enllaços externs

* Fitxa de Joan Maria Morros a audioencatala.cat
# Motonàutica als Jocs Olímpics d'estiu de 1908 - Classe B

La Classe B (fins a 60 peus) va ser una de les tres competicions del programa de motonàutica que es disputaren als Jocs Olímpics de Londres de 1908.
La classe B es va disputar el primer dia de competició, el 28 d'agost, després de la frustrada cursa de la Classe A. Només hi van prendre part dos vaixells, el Quicksilver i el Gyrinus. El Quicksilver es va veure obligat a abandonar per l'aigua que li entrava pels costats. Per contra, el Gyrinus, una petita embarcació va ser capaç de finalitzar la cursa i la seva tripulació es proclamà el primers campions olímpics de motonàutica.

## Resultats

| Posició | Embarcació | Tripulació | País | Temps |
| | Gyrinus | John Field-Richards Bernard Boverton Redwood Isaac Thomas Thornycroft | Regne Unit | Desconegut |
| – | Quicksilver | John Marshall Gorham | Regne Unit | No finalitza |

## Referències

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Motorboating 1908». Herman's Full Olympians, 2001. Arxivat de l'original el 3 de març 2016. [Consulta: 28 maig 2006].
* OlyMADMen. «Motorboating at the 1908 London Summer Games: Mixed B-Class». Sports-Reference. Arxivat de l'original el 18 d’abril 2020. [Consulta: 22 maig 2009].
# Can Mariner (Desambiguació)

«Can Mariner» té aquests significats:
* Can Mariner (Horta)
* Can Mariner (Santa Coloma de Gramenet)
* Can Mariner, barri del districte I de Santa Coloma de Gramenet.
* Can Mariner (Castellar del Vallès)
# David García Dapena

David García Dapena (Marín, 30 de setembre de 1977) és un ciclista espanyol, professional des del 1999 al 2010. Les seves victòries més important és la classificació final a la Volta a Turquia del 2008, i una victòria d'etapa a la Volta a Espanya del mateix any.
El setembre de 2010, es va anunciar la presència d'Hydroxyethyl en un control antidopatge que va realitzar a la Volta a Espanya. Posteriorment es va descobrir que era per consum d'EPO, amb la qual cosa va ser suspès fins al 5 d'octubre de 2012. Un any després va confessar la seva culpabilitat.

## Palmarès

* 1998
** 1r al Gran Premi de la vila de Vigo
* 2000
** Vencedor d'una etapa a la Volta a Portugal del Futur
* 2003
** Vencedor de 2 etapes al Gran Premi Abimota
* 2005
** Vencedor d'una etapa al Gran Premi Abimota
* 2008
** 1r a la Volta a Turquia
** Vencedor d'una etapa a la Volta a Espanya
* 2009
** 1r a la Volta a La Rioja
** Vencedor d'una etapa a la Volta a Turquia

### Resultats al Giro d'Itàlia

* 2009. Abandona (5a etapa)

### Resultats a la Volta a Espanya

* 2007. 23è de la Classificació general
* 2008. 14è de la Classificació general. Vencedor d'una etapa
* 2009. 23è de la Classificació general
* 2010. 11è de la Classificació general

## Referències

* ↑ «David García, suspendido por la UCI por positivo con EPO». as.com, 06-10-2010 [Consulta: 11 novembre 2015].
* ↑ «David García es suspendido por la UCI por dar positivo en EPO en la Vuelta». 20minutos.es, 06-10-2010 [Consulta: 11 novembre 2015].
* ↑ «Cometí el mayor error de mi vida». lavozdegalicia.es, 04-09-2011 [Consulta: 11 novembre 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Craig Cameron Mello

Craig Cameron Mello (New Haven, 19 d'octubre de 1960) és un metge, genetista i professor universitari estatunidenc guardonat amb el Premi Nobel de Medicina o Fisiologia l'any 2006.

## Biografia

Va néixer el 19 d'octubre de 1960 (1960-10-19) (64 anys) a la ciutat de New Haven, població situada a l'estat nord-americà de Connecticut. Va estudiar medicina a la Universitat de Brown, on es va graduar el 1982, i posteriorment ralitzà el seu doctorat a la Universitat Harvard l'any 1990. Des de 1994 és professor de medicina molecular a la Universitat de Massachusetts, i des de l'any 2000 és membre de l'equip de recerca científica de l'Institut Mèdic Howard Hughes.

## Recerca científica

Especialista en genètica inicià la seva recerca científica sobre l'estructura de l'àcid ribonucleic (ARN) al costat d'Andrew Fire, amb el qual l'any 1998 va demostrar que es podia reduir específicament l'expressió de la proteïna continguda en les cèl·lules del nematode Caenorhabditis elegans introduint trossets d'ARN forans. Aquest fenomen fou denominat interferència d'ARN (RNAi), una interferència que produeix una degradació de l'ARN missatger (ARNm) i a la inhibició de l'expressió de la proteïna corresponent.
L'any 2006 fou guardonat, juntament amb Andrew Fire, amb el Premi Nobel de Medicina o Fisiologia «pel descobriment de la interferència d'ARN».

## Referències

* ↑ «Craig Cameron Mello». Gran Enciclopèdia Catalana. Barcelona: Grup Enciclopèdia Catalana.
* ↑ «Craig C. Mello - Facts», Nobelprize.org, 2006
             A Wikimedia Commons hi ha contingut multimèdia relatiu a: Craig Cameron Mello
# Auston Rotheram

Auston Morgan Rotheram (Sallymount House, Fore, Westmeath, 11 de juny de 1976 - Cheltenham, Gloucestershire, 13 de novembre de 1946) va ser un jugador de polo irlandès que va competir a cavall del segle xix i el segle xx.
El 1908 va prendre part en els Jocs Olímpics de Londres, on guanyà la medalla de plata en la competició de polo, com a integrant de l'equip Ireland. En aquest equip també hi competien John Paul McCann, John Hardress Lloyd i Percy O'Reilly, tots com a membres de l'equip britànic.

## Referències

* ↑ «Auston Rotheram Olympic Results». sports-reference.com. Arxivat de l'original el 14 de novembre 2012. [Consulta: 7 desembre 2015].
# Dennis Bingham

Dennis Bingham (Bangor, 11 d'agost de 1880 - Cirencester, 28 de desembre de 1940) va ser un jugador de polo nord-irlandès que va competir sota bandera britànica.
El 1924 va prendre part en els Jocs Olímpics de París, on guanyà la medalla de bronze en la competició de polo. Bingham compartí equip amb Frederick Barrett, Fred Guest i Kinnear Wise.

## Referències

* ↑ «Denis Bingham Olympic Results». sports-reference.com. Arxivat de l'original el 18 d’abril 2020. [Consulta: 9 desembre 2017].
# Édouard Alphonse James de Rothschild

Édouard Alphonse James de Rothschild (París, 24 de febrer de 1868 – París, 30 de juny de 1949), també conegut com a baró Édouard de Rothschild va ser un aristòcrata, banquer i esportista francès, membre de la família Rothschild.
Fill únic d'Alphonse de Rothschild, el va succeir en la seva mort en la direcció de la Banca Rothschild. També el va succeir com a regent del Banc de França entre 1906 i 1936.
Édouard de Rothschild va heretar part del domini vitivinícola del Château Lafite Rothschild i la col·lecció d'art que el seu pare havia fet créixer amb una sèrie de grans compres. La seva gran col·lecció inclou peces d'escultors de renom com Jean-Louis Lemoyne i pintures de Vigée-Lebrun i Rembrandt.
Com el seu pare, Edouard de Rothschild va invertir en les curses de cavalls pura sang. Bon jugador de polo, el 1900 va prendre part en els Jocs Olímpics de París, on guanyà la medalla de bronze en la competició de polo com a integrant de l'equip Bagatelle Polo Club de Paris. En aquest equip també hi competien Robert Fournier-Sarlovèze, Frederick Agnew Gill i Maurice Raoul-Duval.
Es va casar amb Germaine Halphen (1884-1975), filla d'Emile Halphen, enginyer i banquer, i Louise Fould, i neboda del compositor Fernand Halphen. Van ser els pares de Guy de Rothschild, Jacqueline Piatigorsky i Betsabé de Rothschild.

## Referències

* ↑ «Édouard de Rothschild Olympic Results». sports-reference.com. Arxivat de l'original el 21 de setembre 2011. [Consulta: 7 setembre 2016].
# Llet de pantera

La llet de pantera fou un còctel molt popular a Espanya durant la dècada de 1970. Consta de forma genèrica en una barreja de llet i ginebra. Pot ser elaborat amb llet condensada i ginebra. Altres variants contenen llet, ginebra (dues parts de llet condensada per una de ginebra), clara d'ou i canyella. Va ser popular com a beguda de la Legió Espanyola que se servia als bars i fondes on assistien. Una característica que es repeteix en totes les seves variants és que se serveix freda i de vegades amb gel picat.

## Referències

* ↑ Ismael Galiana, (1996), Insólita Murcia, Universidad de Murcia - Página 220
* ↑ Germán Suárez Blanco, (1989), Léxico de la borrachera, Servicio de Publicaciones, Universidad de Cádiz, Pág. 139
* ↑ Rafael García Serrano, (1986), V centenario, Planeta, Madrid, Pág. 114

## Vegeu també

* White Russian
# Goethita

La goethita és un mineral de la classe dels òxids que pertany al grup del diàspor. Va rebre el nom l'any 1806 per Johann Georg Lenz en honor al naturalista alemany Goethe (1749-1832), més conegut com a escriptor del romanticisme.

## Característiques

La goethita és un hidròxid de fórmula química α-Fe$^{3+}$O(OH). Cristal·litza en el sistema ortoròmbic bipiramidal. La seva duresa a l'escala de Mohs és 5 a 5,5. És polimorfa de la feroxihita i de la lepidocrocita.

## Formació i jaciments

És l'òxid de ferro simple més comú, sent un producte de la meteorització de nombrosos minerals que contenen ferro. Va ser descrita per primera vegada en mostres de la mina Hollertszug Herdorf, situada a Daaden-Herdorf, dins el districte d'Altenkirchen (Renània-Palatinat, Alemanya).

## Referències

* ↑ «Goethite» (en anglès). Mindat. [Consulta: 2 febrer 2023].
# Exsilirarcha graminea

Exsilirarcha graminea es una espècie de lepidòpter ditrisi de la família dels cràmbids (Crambidae). És endèmica de Nova Zelanda i és l'única espècie del gènere Exsilirarcha. Tant el gènere com l'espècie van ser descrits per John Tenison Salmon i J. D. Bradley el 1956.

## Referències

* ↑ «GlobIZ search» (en anglès). Global Information System on Pyraloidea.
* ↑ New Zealand inventory of biodiversity. Volume two. Kingdom animalia: chaetognatha, ecdysozoa, ichnofossils (en anglès). 2. Christchurch, N.Z.: Canterbury University Press, 2010. ISBN 9781877257933. OCLC 973607714.
* ↑ «Lepidoptera - annotated catalogue, and keys to family-group taxa» ( PDF). Fauna of New Zealand, 14, 1988, pàg. 159. Arxivat de l'original el 2019-01-27 [Consulta: 9 gener 2019]. Arxivat 2019-01-27 a Wayback Machine.
* ↑ Salmon, J.T; Bradley, J.D «Lepidoptera from the Cape Expedition and Antipodes Islands.». Records of the Dominion Museum, 3.1, 1956, pàg. 61–81.
# Acentria

Acentria es un gènere monotípic de lepidòpters ditrisis de la família dels cràmbids (Crambidae) descrit per James Francis Stephens el 1829. La seva única espècie, Acentria ephemerella, va ser descrita per Michael Denis i Ignaz Schiffermüller el 1775. S'utilitza com a agent de control biològic de plagues contra la planta aquàtica nociva coneguda com a llapó anguilenc (Myriophyllum spicatum).
* Femella sense ales
* Mascle sense ales
* Mascle amb ales

## Història natural

El mascle adult és una arna blanca amb una envergadura d'uns 12 mil·límetres. Hi ha dues morfologies femenines. La majoria de les femelles no tenen ales i viuen a la superfície de l'aigua o simplement submergides. Algunes femelles tenen ales més llargues i volen. Aquest és un insecte aquàtic; la major part del seu cicle de vida es produeix a l'aigua. La femella es fertilitza a la superfície i se submergeix per a pondre masses d'ous en plantes aquàtiques, com el miriofil·le (Myriophyllum). La larva emergeix i s'aferra a la tija de la planta, enganxant material vegetal per crear un refugi. Trosseja les tiges a mesura que s'alimenta, el que causa un dany important a la planta, ja que les tiges i les fulles moren o es trenquen. Les larves passen l'estat de pupa dins d'un capoll submarí ple d'aire. Després de sortir del capoll, els mascles i les femelles alades neden cap a la superfície de l'aigua i volen lluny.
Aquesta arna s'utilitza com a agent de biocontrol del miriofil·le, però amb cura, perquè amb la manca d'especificitat de l'amfitrió, atacarà a altres espècies de plantes, incloses les natives. Tendeix a preferir el llapó anguilenc sobre altres plantes. Aquesta és una arna europea, però es va trobar al Canadà en la dècada del 1920, on probablement es va introduir accidentalment. Està establert en gran part del nord-est dels Estats Units, on sembla que té la capacitat de reduir infestacions de miriofil·le.

## Referències

* ↑ «GlobIZ search». Global Information System on Pyraloidea.
# Agassiziella

Agassiziella es un gènere de lepidòpters ditrisis de la família dels cràmbids (Crambidae).

## Taxonomia

* Agassiziella albidivisa (Warren, 1896)
* Agassiziella alicialis (Hampson, 1906)
* Agassiziella angulipennis (Hampson, 1891)
* Agassiziella bambesensis (Ghesquière, 1942)
* Agassiziella dianale (Hampson, 1893)
* Agassiziella fuscifusalis (Hampson, 1893)
* Agassiziella hapilista (Swinhoe, 1892)
* Agassiziella irisalis (Walker, 1859)
* Agassiziella kwangtungiale (Caradja, 1925)
* Agassiziella niveinotatum (Hampson, 1893)
* Agassiziella picalis (Guenée, 1854)

## Referències

* ↑ «GlobIZ search». Global Information System on Pyraloidea.

## Bibliografia

* Speidel, W. & W. Mey, 1999: Catalogue of the Oriental Acentropinae (Lepidoptera: Crambidae). Tijdschrift voor Entomologie 142 (1): 125-142. Article complet: .
* Yoshiyasu, Y., 1989: Microlepidoptera of Thailand 2: 169.
# Salvador Molina Andrea

Salvador Molina Andrea (Castelló, Ribera Alta, 18 de juny de 1914 – Mèxic, 20 de març de 1982) fou un ciclista valencià professional el 1935, 1936 i 1942.
En el seu palmarès destaca la victòria en la classificació de la muntanya de la Volta a Espanya de 1936.

## Palmarès

* 1936
** 1r a la Volta a Estella
** 1r de la classificació de la muntanya de la Volta a Espanya
* 1942
** Vencedor d'una etapa del Circuit del Nord

### Resultats a la Volta a Espanya

* 1935. 20è de la classificació general
* 1936. 14è de la classificació general. 1r de la classificació de la muntanya

### Resultats al Tour de França

* 1936. Abandona (7a etapa)

## Referències

* 1 2 «Salvador Molina, un valenciano rey de la Monta�a». [Consulta: 24 març 2024].
* ↑ «MOLINA ANDREA Salvador». [Consulta: 24 març 2024].

## Enllaços externs

* Palmarès a sitiodeciclismo.net
* Fitxa a memoire-du-cyclisme.eu
* Fitxa a museociclismo.it
* Fitxa a cyclebase.nl
# Queratitis

La queratitis és una inflamació que afecta la còrnia, és a dir, la porció anterior i transparent de l'ull. Pot ser originada per múltiples causes, una de les més freqüents és una infecció bacteriana o vírica. Sol produir dolor ocular intens, enrogiment del pol anterior de l'ull, llagrimeig i fotofòbia. De vegades, es formen úlceres a la còrnia que poden arribar a ser greus o ocasionar una disminució de l'agudesa visual per alteració de la transparència. Les persones portadores de lents de contacte o les que pateixen un traumatisme que afecta la superfície anterior de la còrnia, són més propenses a presentar queratitis d'origen infecciós.

## Agents infecciosos

Els agents infecciosos que poden estar involucrats en l'aparició d'una queratitis són:
* Amebes.
* Fongs.
* Bacteris: el principal agent causant és l'Staphylococcus aureus, encara que també destaquen l'Streptococcus pneumoniae, el Pseudomonas aeruginosa i diversos enterobacteris. El Neisseria gonorrhoeae és capaç de generar una queratitis bacteriana en un epiteli corneal intacte
* Virus
* Paràsits

## Classificació

Les queratitis es classifiquen en:
* Queratitis superficial. Afecta l'epiteli corneal. N'hi ha de diversos tipus:
** Queratitis filamentosa. Existeixen petits filaments units a la porció superficial de l'epiteli corneal que poden generar la sensació de tenir un cos estrany a la superfície de l'ull.
** Queratitis punctata o puntejada. És la més freqüent i es caracteritza per provocar petites lesions disseminades per la superfície de la còrnia.
** Queratitis ulcerativa. Es forma una úlcera que, en realitat, no és més que una solució de continuïtat en la superfície de la còrnia.
* Queratitis profunda. És la que revesteix més gravetat en general.
De vegades, les queratitis poden envair el gruix corneal, com en el cas de la queratitis herpètica produïda pel virus de l'herpes. La seva gravetat resideix en les freqüents repeticions.

## Vegeu també

* Xeroftàlmia
* Pel·lícula lacrimal
* Síndrome de Sjögren
* Glàndula de Meibom
* Ull sec
* Prova de Schirmer
* Síndrome de Cogan

## Referències

* ↑ Jack J. Kanski: Oftalmologia clínica, 5a edició, 2004, ISBN 978-84-8174-758-4
# Geoffrey Bouchard

Geoffrey Bouchard (Dijon, 1 d'abril de 1992) és un ciclista francès. Actualment milita a l'equip AG2R Citroën Team. Bon escalador, en el seu palmarès destaca la classificació de la muntanya a la Volta a Espanya del 2019 i al Giro d'Itàlia del 2021.

## Palmarès

* 2018
** Campió de França en ruta amateur
** 1r al Tour de Nova Caledònia
** 1r al Tour d'Alsàcia
** 1r al Tour de Mosella
** 1r al Tour de Charolais
** 1r al Tour du Beaujolais
* 2019
** 1r de la Classificació de la muntanya de la Volta a Espanya
* 2021
** 1r de la Classificació de la muntanya al Giro d'Itàlia
* 2022
** Vencedor d'una etapa del Tour dels Alps

### Resultats al Giro d'Itàlia

* 2020. 55è de la classificació general
* 2021. 58è de la classificació general. 1r de la Classificació de la muntanya

### Resultats a la Volta a Espanya

* 2019. 47è de la classificació general. 1r de la Classificació de la muntanya
* 2021. 14è de la classificació general
* 2023. No surt (17a etapa)

### Resultats al Tour de França

* 2022. No surt (8a etapa)

## Referències

* ↑ «Néo Pro 2019: Geoffrey Bouchard chez AG2R La Mondiale» (en francès). Velo101.com, 13-11-2018. [Consulta: 18 abril 2022].
* ↑ «Primoz Roglic gana la Vuelta a España, Fabio Jakobsen la última etapa» (en castellà), 15-09-2019. [Consulta: 2 maig 2022].
* ↑ «Egan Bernal hace suyo el Giro de Italia, Filippo Ganna la crono final» (en castellà), 30-05-2021. [Consulta: 2 maig 2022].

## Enllaços externs

* Geoffrey Bouchard - Lloc web oficial
* Geoffrey Bouchard a ProCyclingStats
# Giovanni Carboni

Giovanni Carboni (Fano, província de Pesaro i Urbino, 31 d'agost de 1995) és un ciclista italià, professional des del 2014. El 2018 fitxà pel Bardiani CSF. Actualment corre a l'equip JCL Ukyo. En el seu palmarès destaca la Volta al Japó del 2024.

## Palmarès

* 2017
** 1r a l'Astico-Brenta
** 1r al Trofeu Mario Zanchi
** Vencedor d'una etapa al Giro de la Vall d'Aosta
* 2022
** Vencedor d'una etapa a l'Adriatica Ionica Race
* 2024
** 1r a la Volta al Japó i vencedor de 2 etapes
** Vencedor d'una etapa a la Volta a Bulgària

### Resultats al Giro d'Itàlia

* 2019. 57è de la classificació general
* 2020. 82è de la classificació general
* 2021. 35è de la classificació general

## Referències

* ↑ «AREA ZERO. Giovanni Carboni in ritiro con la nazionale», 29 avril 2014.
* ↑ «AREA ZERO. Carboni, dopo la maturità a scuola, quella in bici», 11 juillet 2014.
* ↑ «Giovanni Carboni quarto acquisto della Bardiani-CSF 2018», 27-09-2017.
* ↑ «JCL Team UKYO». UCI.org. [Consulta: 21 gener 2024].
* ↑ RMC, Redacción. «Giovanni Carboni campeón del Tour de Japón; Yecid Sierra el mejor colombiano» (en castellà), 26-05-2024. [Consulta: 13 juny 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com